Wilhelm Ernst Beckmann var fæddur í Hamborg í Þýskalandi 5. febrúar 1909 . Wilhelm Beckmann átti einn bróður George Beckmann sem var virkur í þýska Jafnaðarmannaflokknum og var settur í fangelsi af Nasistastjórninni . Eftir að seinni heimstyrjöldinni lauk varð George Beckmann borgartjóri í Husum , smáborg í Norður-þýskalandi eða þar hann gekk til liðs við Samtök þýskra verkalýðsfélaga í Düsseldorf og varð blaðafulltrúi samtakanna . Fjórtán ára gamall fór Wilhelm Beckmann í læri í útskurði og myndhöggvun hjá Peter Olde , sem var þekktur myndskurðarmeistari og myndhöggvari í Hamborg . Vorið 1927 lauk Wilhelm Beckmann námi með afburða vitnisburði . Hann setti síðan á fót eigin vinnustofu auk þess að kenna við Listaháskólann í Hamborg . Á meðan á þessu stóð gerði Wilhelm Beckmann mörg listaverk bæði fyrir einstaklinga og söfn . 1934 var Wilhlem Beckmann 25 ára gamall og vel þekktur sem listamaður í sinni grein . Á sama tíma var hann og bróðir hans Georg mjög virkir í þýska Jafnaðarmannaflokknum . Þetta átti eftir að standa í vegi fyrir frama hans í Þýskalandi . Eftir að Nasistar höfðu náð völdum var ferill Wilhelm Beckmann sem listamanns á enda í Þýskalandi Nasismans . Bæði faðir og bróðir voru sendir í fangabúðir fyrir störf fyrir Jafnaðarmannaflokkinn . Til að komast hjá fangelsun líka ákvað Wilhelm Becmann að flytjast til Danmerkur og hefja störf þar . Meðan á dvöl hans í Kaupmannahöfn stóð stundaði hann nám við Konunglega Danska Listaháskólann . Eftir að hafa fengið vegabréfsáritun kemur Wilhelm Beckmann til Reykjavíkur 1935 , án atvinnu og á hvergi höfði sínu að halla . Meðlimir í íslenska Jafnaðarmannaflokknum hjálpuðu honum að koma undir sig fótunum í Reykjavík . Dvöl hans í Íslandi varð miklu lengri en hann gerði ráð fyrir í upphafi og Wilhelm Beckmann tók ástfóstri við hina nýju fósturjörð . Eftir að seinni heimstyrjöldinni lauk fékk Wilhelm Beckmann mörg tilboð um að snúa aftur til Þýskalands . Hann afþakkaði öll slík boð og varð Íslendingur af öllu hjarta . Hann varð íslenskur ríkisborgari 1946 . 1940 kvæntist Wilhelm Beckmann Valdísi Einarsdóttur og þeim varð tveggja barna auðið , Hrefnu sem býr á Íslandi Einars sem býr í Ástralíu . Á íslandi vann Wilhelm Beckmann sjálfstætt og gerði margskonar listaverk og sérstaklega verk trúarlegs eðlis fyrir íslenska söfnuði . Mörg þessara verka gerði hann samkvæmt pöntun en sum gaf hann . Wilhelm Beckmann var sérvitur í eðli sínu og lifði lífi sínu á sinn hátt og ekki alltaf við fögnuð sumra . En Wilhelm Beckmann skildi eftir sig mikinn auð fyrir komandi kynslóðir . Wilhelm Ernst Beckmann dó í Reykjavík 11. maí 1965 eftir löng veikindi .